section_heading: Životopis
paragraph_text: Kao mala imala je veliku ljubav prema glazbi, što dokazuje to da je već sa 6 godina počela učiti o njoj. S 15 godina je pohađala prve lekcije pjevanja, a s 18 godina iz svog rodnog grada seli se u Helsinki da bi studirala klasičnu glazbu na Sibelius akademiji. Svira klavir i bubnjeve. 1996. je bila suosnivač Nightwisha zajedno s kolegom iz razreda Tuomasom Holopainenom. Te godine Turunen je bila izvođačica na Savonlinna Opera Festivalu, no nije postala poznata sve do izlaska Nightwishovog uspješnog albuma Oceanborn u 1998. Nastavila je turneje s Nightwishom tijekom 2001. i 2002. Popularnost benda i Tarje je rasla sa svakim novim albumima a Tarja je zahvaljujući dokazanim pjevačkim vještinama sudjelovala u brojnim turnejama i ostalim glazbenim projektima. Unatoč tome 21.listopada 2005. primila je pismo otvoreno za javnost od strane Tuomasa i ostalih članova benda u kojem ju izvještavaju da je došao kraj njihovoj suradnji i da je otpuštena iz Nightwisha. 2007. Anette Olzon je postala novi vokal Nightwisha, a Tarja nastavlja solo karijeru. Na prvom Nightwishovom albumu nakon odlaska Tarje iz sastava (Dark Passion Playu) nalazi se pjesma "Bye Bye Beautiful", koju je Tuomas posvetio Tarji i njihovoj nekadašnjoj suradnji.